
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (1.000) στη θέση «Καζάνια» κοινό¬ 
τητας Μικρομηλιάς Ν. Δράμας.. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του δήμου 
Αμαρουσίου (Ν. Αττικής).. 

Έγκριση μεταφοράς συντελεστή δόμησης ακινήτου που βρίσκε¬ 
ται στην περιοχή Γκύζη του ρυμοτομικού σχεδίου του δήμου 
Αθηναίων». ..... 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 849 (1) 

Κήρυξη αναδασωτέου; έκτασης (1.000) στη θέση «Καζάνια» κοινότητας 
Μικρομηλιάς Ν. Δράμας. 

Ο Δ/ΝΤΗΣ ΔΑΣΩΝ Ν. ΔΡΑΜΑΣ 
Έχοντοις υπόψη: 

1. Τις διατάξεις του Ν. 3200/55 περί διοικητικής αποκέντρωσης . 
όπως τροποποιήθηκε και συμπληρώθηκε μεταγενέστερα με το Ν.Δ. 


532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ. 
και ειδικότερα: 

α) του άρθρου 41 παρ. 1, 

β) του άρθρου 38 παρ. 1, 

4. Τις διαταγές του Υπουργείου Γεωργίας: 
α) 160417/1180/8.7.80, 

β) 182447/3049/24.9.80 

5. Την αριθμ. 669/7.3.90 πρόταση του δασαρχείου Νευροκοπείοι 
με την οποία προτείνεται η κήρυξη της έκτασης που αναφέρεται στ< 
θέμα ως αναδασωτέας. 

6. Την 2457/21.2.90 απόφαση του Νομάρχη Δράμας, «περί παρσ 
χής εξουσίας υπογραφής «Με εντολή Νομάρχη» αποφασίζουμε: 

Κηρύσσουμε αναδασωτέα με σκοπό την επαναδημιουργία με φυσικί 
αναγέννηση και αναδάσωση της δασικής βλάστησης που καταστράφηκι 
από την πυρκαγιά της 22.2.90 και τη διατήρηση του χαρακτήρα της 
τη δημόσια δασική έκταση εμβαδού χιλίων (1.000) στρεμμάτων ποι 
βρίσκεται στη θέση «Καζάνια» κοινότητας Μικρομηλιάς Ν. Δράμας και 
προσδιορίζεται από τα στοιχεία ΑΒΓΔΕΖΗΘ και έχει όρια: 

Ανατολικά:Όρια συστάδας 35 δ (δρόμος Ψυχρού) .. 

Δυτικά: Κεντρικός δασικός δρόμος προς 1.500.. 

Βόρεια: Ράχη συστάδας 34 δ... 

Νότια: Πλαγιά συστάδας 34 γ,όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Δράμα, 21 Μαρτίου 1990 

Ο Διευθυντής 
ΚΩΝ. ΕΤΤΤΧΙΔΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αρίθ.Τ.30021 (2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του δήμου Αμαρου¬ 
σίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979 (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979 (Α 154) 
όπως τροποποιήθηκε με το υπ’ αριθμ. 367/1987 Π.Δ/ΓΜΑ (Α' 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του εδαφ. ιδ της παραγρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137). 

6. Την υπ’ αριθμ. 17508/31.1.1989 αίτηση του Π. Αποστόλου, 
Αντιπροέδρου Δ.Σ. του Ιατρικού Αθηνών Ε.Α.Ε. 

7. Την υπ’ αριθμ. 378/28.7.1989 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

8. Την υπ’ αριθμ. 59819/6.10.1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης με πρόταση του Υπουργού Περιβάλλοντος Χω¬ 
ροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 2.4.1985 (Δ’ 197) από το βαρυνό- 
μενο ακίνητο που βρίσκεται εντός του ρυμοτομικού σχεδίου δήμου Αθη¬ 
ναίων (Ν. Αττικής) επί των οδών Ηροδότου 22 και Αλωπεκής, ιδιοκτη¬ 
σίας της Εταιρείας «Ιατρικό Αθηνών Ε.Α.Ε.» και για το οποίο έχει εκδο- 
θεί ο υπ’ αριθμ. 388/1985 σχετικός τίτλος δικαιώματος μεταφοράς 
συντελεστή δόμησης, σε άλλο ακίνητο (ωφελούμενο), που βρίσκεται 
εντός του ρυμοτομικού σχεδίου δήμου Αμαρουσίου (Ν. Αττικής) και επί 
της οδού Διστόμου αρ. 5 - 7 φερόμενο ως ιδιοκτησία της Εταιρείας «Ια¬ 
τρικό Αθηνών Ε.Α.Ε.», όπως το ωφελούμενο ακίνητο φαίνεται με στοι¬ 


χεία με στοιχεία Α,Β,Γ,Δ,Ε,Ζ,Η,Θ,Α στο σχετικό πρωτότυπο διά¬ 
γραμμα σε κλίμακα 1:500, που θεωρήθηκε από τον Προϊστάμενο της 
Διεύθυνσης Τοπογραφικών εφαρμογών με την υπ’ αριθμ. 30021/ 
1990 πράξη του και που αντίτυπό του σε φωτοσμίκρυνση δημοσιεύεται 
με το παρόν διάταγμα. 

2. Ειδικότερα στοιχεία πραγματοποίησης της μεταφοράς συντελεστή 
δόμησης είναι τα εξής: 

Συνολική επιφάνεια, η οποία δύναται να δομηθεί στο ωφελούμενα 
ακίνητο επιπλέον της επιτρεπομένης βάσει των ισχυόντων στην περιοχή 
όρων δόμησης 1310,96 τ.μ. που (αντιστοιχεί σε 524,218 τ.μ. του βα- 
ρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 4158,19 τ.μ. 

β) Ποσοστό κάλυψης: 40%. 

γ) Συντελεστής δόμησης: 1,915. 

δ) Μέγιστο επιτρεπόμενο ύψος του κτιρίου είκοσι (20,00) μέτρα. 

ε) Το κτίριο πρέπει να ενεγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών εφαρμογών με την 
υπ, αριθμ. 30021 /1990 πράξη του και που αντίτυπό του σε φωτοσμϊ- 
κρυνση δημοσιεύεται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστή δόμησης, 
σε αντικατάσταση του υπ’ αριθμ. 388/1985 τίτλου δικαιώματος μετα¬ 
φοράς συντελεστή δόμησης, στο όνομα της Εταιρείας «Ιατρικό Αθηνών 
Ε.Α.Ε.» για το υπολειπόμενο και μη χρησιμοποιηθέν εμβαδόν 34,09 
τ.μ. από ισόγειο και 35,41 τ.μ. από ορόφους (559,63 - 524,218 = 
35,41). 

Άρθρο 3 

Η ισχύς του παρόντος διατάγματος αρχίζει απότη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα 16 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΣΤΑΣ I. ΛΙΑΣΚΑΣ 

Αρίθ. Γ.30016 (3) 

Έγκριση μεταφοράς συντελεστή δόμησης ακινήτου που βρίσκεται στην 

περιοχή Γκΰζη του ρυμοτομικού σχεδίου του δήμου Αθηναίων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανώτατου ορίου συντελεστού δομήσεως κλπ» (Α' 58). 

2) Τις διατάξεις του άρθρου 14 του Ν. 1577/1985 «Γενικός Οικο¬ 
δομικός Κανονισμός» (Α'210). 

3. Τις διατάξεις του Π.Δ/τος 470/1979 «περί μετασμηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

4. Τις διατάξεις του Π.Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το υπ’ αριθμ. 367/1987 Π.Δ/ΓΜΑ (Α’ 163). 

5. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

6. Τις διατάξεις του εδαφ. ιδ της παραγρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α’ 137). 

7. Την υπ’ αριθμ. 4980/1989 πράξη συναίνεσης των Βασιλείου 
Πουρνάρα και Αικατερίνης Μηλαίου - Πουρνάρα αποκλειστικών κυρίων 
του παρακάτω περιγραφομένου ακινήτου. 

8. Την από 24.10.1989 (αρ. πρωτ. 70061/1989) αίτηση των εν¬ 
διαφερομένων για την έκδοση τίτλου μεταφοράς συντελεστή δόμησης. 

9. Την υπ’ αριθμ. 18033/12.2.1990 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης. 

10. Την υπ, αριθμ. 513/89 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος, με πρόταση του Υπουρ¬ 
γού Περιβάλλοντος Χωροταξίας και Δημοσίων Έργων αποφασί¬ 
ζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου - χαμηλού κτιρίου), που βρίσκεται στην περιοχή Γκύζη του 


ρυμοτομικού σχεδίου του δήμου Αθηναίων και επί της οδού Μπουκου- 
βάλα αρ. 91, του οποίου την αποκλειστική κυριότητα έχουν οι παρα¬ 
πάνω αιτούντες τη μεταφορά του συντελεστή δόμησης, Βασίλειος και 
Αικατερίνη Πουρνάρα, όπως το Βαρυνόμενο ακίνητο φαίνεται με στοι¬ 
χεία ΑΒΓΔΑ στο σχετικό πρωτότυπο διάγραμμα σε κλίμακα 1:500, 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθμ. 30016/1990 πράξη του και εντίτυπό 
του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α) Εμβαδόν οικοπέδου: 190,28 τ.μ. 

β) Ποσοστό κάλυψης: 70%. 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3,6. 

δ) Δομήσιμες επιφάνειες που αντιστοιχούν σ’ αυτό 685,00 τ.μ. 
(190,28 X 3,6). 

ε) Δομημένη επιφάνεια 209,30 τ.μ. 

στ) Μεταφερόμενη δομήσιμη επιφάνεια 475,70 τ.μ., (685,00 - 
209,30), ήτοι 22,60 τ.μ. από ισόγειο και 453,10 τ.μ. από ορόφους. 

Άρθρο 2 

Εγκρίνεται η χορήγηση μεταφοράς συντελεστή δόμησης στο όνομα 
των Βασιλείου και Αικατερίνης Πουρνάρα για εμβαδόν 475,70 τ.μ., 
ήτοι 22,60 τ.μ. από ισόγειο και 453, τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
(αναθέτουμε τη δημοσίευση και εκτέλεση του παρόντος διατάγματος. 

Αθήνα 22 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΚΟΣΤΑΣ I. ΛΙΑΣΚΑΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


σφραγίδα 






